**SENIŪNAIČIŲ SUEIGOS PROTOKOLAS**

2023-06-27 Nr. I 4 – 2

Kluoniškiai

Posėdis įvyko 2023-06-27 16 val.

Sueigos pirmininkas Mindaugas Danėnas

Sueigos sekretorė Gražina Poškaitytė

Seniūnijoje išrinkti 8 seniūnaičiai.

**Dalyvauja 7 seniūnaičiai** – Mindaugas Danėnas, Dalia Jančiukienė, Vitas Peimas, Viktorija Sorė, Ugnė Egidija Širmenienė, Gitana Štareikienė, Laimas Šileika.

**Dalyvauja:** seniūnas Sigitas Imbrasas, Gyventojas 1, Gyventojas 2, Gyventojas 3.

**Darbotvarkė:**

1. Dėl gatvės pavadinimo suteikimo.
2. Kiti klausimai.

Už darbotvarkę balsuota vienbalsiai.

**1. SVARSTYTA:**  **Dėl gatvės pavadinimo suteikimo Zizų k., Zapyškio sen.**

Pranešėjas: Seniūnas Sigitas Imbrasas - buvo gautas gyventojo prašymas Zapyškio sen., Zizų k. suteikti gatvei pavadinimą, nes turimam žemės sklypui yra reikalingas adresas. Suprojektuotai gatvei Zapyškio sen., Zizų k. siūlau suteikti PEMPIŲ gatvės pavadinimą.

**NUTARTA** (vienbalsiai )

1. Pritarti Zapyškio sen., Zizų k., Pempių gatvės pavadinimui ir teikti Kauno rajono savivaldybės tarybai tvirtinti.

2. Kiti klausimai.

**2.1. SVARSTYTA:**

Kalbėjo: Dalia Jančiukienė - gyventojai pageidauja, kad Paupio gatvės pradžioje būtų pastatytas ženklas baltame fone su kaimo ,,Papiškiai“ pavadinimu.

**NUTARTA:** (vienbalsiai) Teikti klausimą svarstymui Kauno rajono savivaldybės saugaus eismo komisijai.

**2.2. SVARSTYTA:**

2.2. Kalbėjo: Mindaugas Danėnas, Dalia Jančiukienė, Ugnė Egidija Širmenienė dėl duobėtų kelių ir poreikio asfalto dangos atnaujinimui Altoniškių, g., Mokyklos g., Lakštingalų g., Šlaito g., Pušyno g., Sodų g.

**NUTARTA:** (vienbalsiai) Svarstant Zapyškio seniūnijos gatvių eiliškumą naujai peržiūrėti tvarkomų gatvių sąrašą atkreipiant dėmesį į tai kad susidėvėjusios Altoniškių, Lakštingalų, Šlaito, Pušyno, Sodų gatvių asfalto dangos, planuoti šaligatvių įrengimą Vilemų gatvėje.

**2.3. SVARSTYTA:**

2.3. Kalbėjo: Mindaugas Danėnas, Viktorija Sorė, Gyventojas 3 dėl greitį ribojančio ženklo (50) pastatymo Vilemų g. (nuo kaimo pradžios ties Varyklos g, 3 km. iki miško)

**NUTARTA:** (vienbalsiai) Pritarti pasiūlymui dėl greitį ribojančio ženklo (50) pastatymui (nuo Vilemų kaimo pradžios ties Varyklos g, 3 km. iki miško). Pasiūlymą dėl ženklo įrengimo teikti Kauno rajono savivaldybės saugaus eismo komisijai.

2.4. Pranešėjas: Mindaugas Danėnas kalbėjo, kad norint pagerinti eismo saugumą reikia apgenėti ir sutvarkyti kelkraščius Vilemų kaimo keliuose, jam pritarė Viktorija Sorė. Mindaugas Danėnas kalbėjo apie kelių greideriavimo būtinybę ir galimybes žvyrkelius purkšti skysčiu, skirtu dulkėjimui mažinti. Gyventojas 3 išsakė pageidavimą Vilemų gatvėje įrengti šaligatvį ir du papildomus greitį ribojančius kalnelius.

2.5. Kalbėjo: Mindaugas Danėnas, dėl eismo saugumo užtikrinimo reikėtų prašyti Kauno rajono savivaldybės, kad derintų su Lietuvos automobilių kelių direkcija dėl šaligatvių įrengimo Muziejaus gatvėje, kadangi yra daug nusiskundimų iš žmonių, vaikštančių su mažais vaikais.

2.6. Kalbėjo: Gyventojas 2, teiravosi dėl pėsčiųjų takų. Pėsčiųjų tako nuo Šviesos g., pro Zapyškio vaikų darželį link Muziejaus gatvės ir pėsčiųjų tako Dievogalos k., kalno šlaitu nusileidžiant į Zapyškio mstl. ir galimybės patekti prie Nemuno.

Seniūnas Sigitas Imbrasas paaiškino, kad prie Nemuno praėjimo klausimas yra sprendžiamas. Susitarta su gyventojais, kad jie atsisakys dalies savo žemės mainais už atitinkamą plotą laisvos žemės. Kalbėta su NŽT vedėjo pavaduotoja, kuri pažadėjo tokiam patvarkymui pritarti. Gyventojai yra užsakę geodezinius matavimus.

2.7. Gyventojas 2 kėlė klausimą dėl privažiavimo neįgaliesiems ir tėvams su vaikiškais vežimėliais į pliažą sutvarkymo. Seniūnas Sigitas Imbrasas kalbėjo, kad šis klausimas bus įtrauktas į planus.

Gyventojas 2 domėjosi Vytauto gatvės rekonstrukcijos planais, kur su jais susipažinti, dėl medžių augančių Zapyškio mst., Vytauto g. išsaugojimo, dėl autobusų sustojimo stotelės. Seniūnas Sigitas Imbrasas paaiškino, kad jau buvo organizuotas susitikimas kelio projektuotojų su gyventojais, visi galėjo pateikti pastabas. Jos buvo išklausytos ir į jas atsižvelgiant buvo atlikti pataisymai, ten kur neprieštarauja kelių saugumo taisyklėms. Šiuo metu projektai jau yra patvirtinti. Kauno rajono savivaldybės administracijos kelių transporto skyrius juos turi.

2.8. Kalbėjo: Dalia Jančiukienė, Gyventojas 3 dėl neprižiūrimų, nešienaujamų sklypų. Seniūnas Sigitas Imbrasas kalbėjo, kad kaip ir kiekvienais metais seniūnija pateikia neprižiūrimų sklypų sąrašą Kauno rajono savivaldybės administracijos Viešosios tvarkos skyriui prieš tai įspėdami raštu neprižiūrėtų sklypų savininkus. Prašo seniūnaičių nurodyti tokius sklypus.

2.9. Kalbėjo: Gyventojas 1, Gyventojas 2, Gyventojas 3 dėl seniūnaičių susirinkimų protokolų viešinimo ir seniūnaičių susirinkimų rengimo laiko vėlinimo. Seniūnas Sigitas Imbrasas kalbėjo, kad seniūnaičiai gali susitarti dėl susirinkimo laiko balsavimo būdu.

Sueigos pirmininkas Mindaugas Danėnas

Sueigos sekretorė Gražina Poškaitytė